**Pānui pāpāho**

**E rapua ana te tohutohu mātanga mō ngā wero hauora wā roa**

**12 o Paengawhāwhā 2022**

Kia hiwa rā, kia hiwa rā! E ngā mātanga, e ngā māngai, tēnei te karanga ki a koutou kia tono mai ki tēnei kaupapa, hei āwhina i tā mātou whai atu i te pae ora mō ngā hapori katoa o te motu.

Ka tīmata i te rā nei ngā whakapuakanga kaingākau mai kia uru ki te Komiti Tohutohu Hauora Tūmatanui, ka eke pea ki te whitu tāngata hei whakamahi i ngā take hauora onāianei, ā muri ake nei hoki e pā mai ana ki Ngā Tāngata o Aotearoa.

“Kua miramira te KOWHEORI-19 hei painga mā te oranga me te ohaoha o te motu te whakatau i ngā take hauora i runga i te taunakitanga,” te kī a te Kaiwhakahaere-Matua o te Hauora, a Tākuta, Ashley Bloomfield.

“He tino kōwhiringa e puta mai ana i ngā whakahou hauora me te hauātanga kia whai i te ara e whakapiki ai ngā hua mō ngā hapori kāore i tino āwhinatia e te pūnaha hauora, tae atu ki ngāi Māori me te hunga nō Te Moananui-a-Kiwa tae atu ki te hunga nō te hapori hāua.

“Ka whakarato te komiti i te tohutohu aronga tūmatanui, motuhake, i runga i te pūtaiao anō hoki, ki ngā Minita e pā ana ki ngā wero wā roa e pā mai ana ki te hauora o ngā tāngata nō Aotearoa.

“Ka aro atu ki ngā āhuatanga e hāngai ana ki te hauora o ngā tāngata me ngā hapori, ā, ka whakanui i ngā ahunga i raro i te mana taurite.

“E mōhio ana mātou he mātanga hauora kaha i roto i ngā hapori me te ao whakaako. Ka whakakaha tēnei i tō rātou hononga ki te kāwanatanga,” te kī a Tākuta Bloomfield.

Kia tono mai! Ka tīmata ngā [Whakapuakanga Kaingākau Mai](https://careers.health.govt.nz/jobtools/jncustomsearch.viewFullSingle?in_organid=18370&in_jnCounter=225091882) i tēnei rā (12 o Paengawhāwhā), ā, ka kati hei te 6 o Haratua.